Ons het baie lekker gekuier en die uitsig is so pragtig. Alles wat nodig is was daar. Baie dankie vir julle vriendelike diens!
Ons het 'n ongelooflike tyd in die Kaap gehad. Ons woonstel by Simonsberg was netjies en die uitsig was asemrowend. Ons het baie gerieflik gebly vir die tyd wat ons daar was. Ek kan Simonsberg met 'n warm hart aanbeveel.
Heerlike verblyf naby Kaappunt. Alles hoë standaard in die woonstel sou goed gewees het as daar 'n TV beskikbaar was.
Ongelooflike uitsig! Alles netjies - met als wat 'n selfsorg-eenheid nodig het. Veilige garage-parkering. Alles taamlik naby. Wees gewaarsku, daars baie trappe, maar selfs 'n onfikse soos ek kon dit baasraak!
Baie dankie vir 'n wonderlike tyd by Simonsberg wat 'n fantastiese uitsig. Netjiese plek en alles wat jy nodig het binne. Sal beslis weer van akkommodasie gebruik maak. Dankie Terry en Jane.
Ek reis gereeld vir werksverpligtinge wat vereis dat ek moet oorbly. Hierdie selfsorgverblyf is sovêr bo aan ons lysie van gunstelingplekke. Dis veilig, baie netjes en gerieflik en die uitsig is fantasies! Ook baie plekke om te sien en ook om te doen in die omgewing. Voorwaar 'n besonderse oorbly-ervaring.
Die woonstel is pragtig, alles wat jy nodig het en 'n toesluitmotorhuis is 'n bonus. Die view vanaf 4de verdieping is ongelooflik. Is 'n klipgooi vanaf duiksentrum en Longbeach Mall is so 3 km se ry en 'n goeie restaurant ook naby. Terry die host is wonderlik.
Ek en my vrou was regtig verras oor wat ons by Simonsberg gekry het. Die ontvangs was baie goed en vriendelik, die uitsig oor die see en Simonstad-hawe pragtig. Die netheid van die woonstel het beïndruk. Die DVD-bibliotekie was 'n verrasing.
Alles omtrent die plekkie was besonders mooi. Die kombuisie is toegerus en die uitsig oor die see is verskriklik mooi.
Simonsberg is 'n stylvol versierde woonstel met pragtige uitsigte oor Valsbaai. Die woonstel is perfek vir 'n wegbreek-naweek naby die stad en daar is baie te sien, eet en doen in die omgewing. Die kombuis is behoorlik ingerig en daar is 'n televisie-stel met 'n volledige DVD-bibliotekie. Ons het heerlik gerus, toeris gespeel in Simonstad en Kalkbaai en die DVDs snags geniet. Daar is ook 'n Kwikspar gerieflik binne 'n kort rit vanaf die woonstel geleë.
Besonderse woonstel met 'n baie huislike gevoel waar mens kan ontspan en uitrus. Die uitsig is fantasies oor die hawe. Baie skoon en vriendelike diens ontvang. Sal dit beslis aanbeveel.
Ons was skoon verbaas gewees toe ons die perfekte plekkie binne sien. Die kombuis is perfek gewees net soos die res van die plekkie. Die uitsig was asemrowend gewees. Ek het 'n baie lekker vakansie gehad en sal definitief weer in Simonsberg bly! Dit was 'n stukkie hemel op aarde!